CELEX: 62014CN0525
Language: sk
Date: 2014-11-20 00:00:00
Title: Vec C-525/14: Žaloba podaná 20. novembra 2014 – Európska komisia/Česká republika

9.2.2015   
            
            
               SK
            
            
               Úradný vestník Európskej únie
            
            
               C 46/23
            
         Žaloba podaná 20. novembra 2014 – Európska komisia/Česká republika
   (Vec C-525/14)
   (2015/C 046/30)
   Jazyk konania: čeština
   
      Účastníci konania
   
   
      Žalobkyňa: Európska komisia (v zastúpení: P. Němečková a G. Wilms, splnomocnení zástupcovia)
   
      Žalovaná: Česká republika
   
      Návrhy žalobkyne
   
   
               —
            
            
               určiť, že Česká republika si tým, že neuznáva niektoré holandské puncové značky, najmä puncové značky Waarborg Holland, nesplnila povinnosti, ktoré jej vyplývajú z článku 34 Zmluvy o fungovaní Európskej únie,
            
         
               —
            
            
               zaviazať Českú republiku na náhradu trov konania.
            
         
      Žalobné dôvody a hlavné tvrdenia
   
   
               1.
            
            
               Neuznávaním niektorých holandských puncových značiek Česká republika obmedzuje voľný pohyb drahých kovov, ktoré sú týmito značkami opuncované, a tiež predmetov, ktoré sú z týchto kovov vyrobené.
            
         
               2.
            
            
               Aj keď je drahý kov opuncovaný pobočkou holandského puncového úradu v tretej krajine, malo by sa s takýmito výrobkami zaobchádzať rovnako ako s tovarom pochádzajúcim z Európskej únie, pretože drahé kovy sú označené puncovými značkami v súlade s holandskými právnymi predpismi a sú s konečnou platnosťou prepustené do voľného obehu.
            
         
               3.
            
            
               Česká republika nepreukázala, že prípadné obmedzenie voľného pohybu tovaru môže zaručiť uskutočnenie sledovaného cieľa ochrany spotrebiteľa a neprekračuje medze toho, čo je nevyhnutné na jeho dosiahnutie.